इंसानों पर हावी होने और डेटा चोरी होने के खतरे का असर, गलत नैरेटिव्स गढ़े जाने का भी जोखिम
ChatGPT, गूगल बार्ट जैसे आर्टिफिशियल इंटेलिजेंस (AI) चैटबॉट ने कामकाज को आसान किया है। ये खर्च और समय बचाने के लिए भी आकर्षक मददगार साबित हो रहे हैं। इसके बावजूद चीन, रूस, ईरान जैसे देश और कई मल्टीनेशनल कंपनियों ने इनके इस्तेमाल पर प्रतिबंध लगाया
ChatGPT, गूगल बार्ट जैसे आर्टिफिशियल इंटेलिजेंस (AI) चैटबॉट ने कामकाज को आसान किया है। ये खर्च और समय बचाने के लिए भी आकर्षक मददगार साबित हो रहे हैं।
इसके बावजूद चीन, रूस, ईरान जैसे देश और कई मल्टीनेशनल कंपनियों ने इनके इस्तेमाल पर प्रतिबंध लगाया है या इसे सीमित स्तर पर ही उपयोग करने की अनुमति दे रही हैं।
इसकी सबसे बड़ी वजह यह है कि AI पर निर्भरता आगे चलकर इंसानों पर भारी पड़ने का जोखिम है। निजी जानकारी और निजी टेक्निकल खासियतों के लीक या चुराए जाने का भी खतरा है। साथ ही AI से नौकरियों के कम हाेने का भी जोखिम है।
मानवता पर भारी पड़ेगा AI 
एक सर्वे के मुताबिक, 42% CEO का कहना है कि AI 5 से 10 सालों में मानवता पर भारी पड़ेगा। 12 हजार पेशेवरों पर किए गए अन्य सर्वे के अनुसार, 43% कर्मचारी बॉस को बताए बिना काम पर ChatGPT जैसे AI प्लेटफॉर्म का यूज करते हैं। इससे कंपनियों की अपनी गोपनीयता लीक का जोखिम बढ़ जाता है।
हाल ही में सैमसंग का AI के यूज पर रोक लगाने की बड़ी वजह यही है। जब उसके एक इंजीनियर ने गलती से कंपनी की अहम गोपनीय सामग्री ChatGPT पर सार्वजनिक कर दी।
दरअसल, AI प्लेटफॉर्म पर अपलोड की गई कोई भी चीज उन कंपनियों के सर्वर पर स्टोर हो जाती है। इसके बाद उसे हटाने या वहां तक पहुंचने से रोकने का कोई तरीका नहीं है।
AI के जरिए गलत नैरेटिव्स गढ़े जाने का भी जोखिम
चीन, रूस, ईरान, उत्तर कोरिया, इटली, सीरिया और क्यूबा जैसे देश ChatGPT पर रोक लगा चुके हैं। इनका आरोप है कि फेक न्यूज, गलत नैरेटिव्स बनाने में इसका दुरुपयोग हो सकता है। अमेजन, एपल के अलावा अमेरिका के कई बैंकों ने AI पर रोक लगाई है।